CELEX: 62018CN0067
Language: fi
Date: 2018-01-30 00:00:00
Title: Asia C-67/18 P: Valitus, jonka Dominique Bilde on tehnyt 30.1.2018 unionin yleisen tuomioistuimen (kuudes jaosto) asiassa T-633/16, Bilde v. parlamentti, 29.11.2017 antamasta tuomiosta

7.5.2018   
            
            
               FI
            
            
               Euroopan unionin virallinen lehti
            
            
               C 161/14
            
         Valitus, jonka Dominique Bilde on tehnyt 30.1.2018 unionin yleisen tuomioistuimen (kuudes jaosto) asiassa T-633/16, Bilde v. parlamentti, 29.11.2017 antamasta tuomiosta
   (Asia C-67/18 P)
   (2018/C 161/17)
   Oikeudenkäyntikieli: ranska
   
      Asianosaiset
   
   
      Valittaja: Dominique Bilde (edustaja: G. Sauveur, avocat)
   
      Muut osapuolet: Euroopan parlamentti, Euroopan unionin neuvosto
   
      Vaatimukset
   
   
               —
            
            
               valituksenalaista tuomiota on muutettava ja näin ollen
            
         
               —
            
            
               Euroopan parlamentin pääsihteerin päätös, joka on tehty 23.6.2016 ja annettu tiedoksi 6.7.2016 ja joka koskee sitä, että ”40 320 euron määrä, joka on aiheettomasti suoritettu Dominique Bildelle, on perittävä takaisin”, ja jossa määrätään toimielimen toimivaltainen laskutusviranomainen ja kirjanpitäjä huolehtimaan kyseisen määrän takaisinperimisestä, on kumottava
            
         
               —
            
            
               varainhoidosta vastaavan pääjohtajan allekirjoittama 29.6.2016 päivätty maksukehotus nro 2016-889 on kumottava kokonaisuudessaan
            
         
               —
            
            
               valittajalle on määrättävä suoritettavaksi lainmukainen korvaus henkisestä kärsimyksestä, joka on aiheutunut ennen tutkinnan päättymistä esitetyistä perusteettomista syytöksistä, valittajan maineelle aiheutuneesta vahingosta ja niistä huomattavista vaikeuksista, joita kanteen kohteena oleva päätös on aiheuttanut valittajan yksityis- ja poliittisen elämän kannalta
            
         
               —
            
            
               valittajalle on määrättävä suoritettavaksi lainmukainen korvaus menettelystä aiheutuvien kulujen perusteella
            
         
               —
            
            
               Euroopan parlamentti on velvoitettava korvaamaan oikeudenkäyntikulut kokonaisuudessaan.
            
         
      Oikeudelliset perusteet ja pääasialliset perustelut
   
   
               1.
            
            
               Ensimmäinen peruste, joka koskee toimen toteuttajan toimivallan puuttumista
               
                           —
                        
                        
                           raha-asiat kuuluvat parlamentin puhemiehistön eivätkä pääsihteerin toimivaltaan
                        
                     
                           —
                        
                        
                           toimea ei ole delegoitu pääsihteerille
                        
                     
                           —
                        
                        
                           lainvastaisuusväite, joka perustuu siihen, että parlamentin jäsenten riippumattomuutta ja oikeutta puolueettomaan oikeudenkäyntiin on rikottu
                        
                     
         
               2.
            
            
               Toinen peruste, joka koskee periaatteen ”electa una via” loukkaamista
               
                           —
                        
                        
                           parlamentin puhemies saattoi asian OLAFin ja Ranskan oikeusviranomaisten käsiteltäväksi
                        
                     
         
               3.
            
            
               Kolmas peruste, joka koskee puolustautumisoikeuksien loukkaamista
               
                           —
                        
                        
                           parlamentin puhemies on loukannut syyttömyysolettamaa
                        
                     
                           —
                        
                        
                           parlamentin hallinto toimii asiassa sekä tuomarina että asianosaisena
                        
                     
                           —
                        
                        
                           moitteet, joihin parlamentti on menettelyn kuluessa vedonnut, ovat vaihdelleet
                        
                     
                           —
                        
                        
                           pääsihteeri on kieltäytynyt kuulemasta valittajaa
                        
                     
         
               4.
            
            
               Neljäs peruste, joka perustuu todistustaakan kääntämiseen
               
                           —
                        
                        
                           parlamentti on velvoittanut valittajan näyttämään toteen, ettei hän ollut syyllistynyt mihinkään laiminlyöntiin, vaikkei se vedonnut mihinkään seikkaan, jonka perusteella olisi voinut väittää, että laiminlyönti oli tapahtunut
                        
                     
         
               5.
            
            
               Viides peruste, joka koskee perustelujen puutteellisuutta
               
                           —
                        
                        
                           ainoa esitetty perustelu on organisaatiokaavion julkaiseminen, vaikkei kyseinen kaavio todista mitään
                        
                     
         
               6.
            
            
               Kuudes peruste, joka koskee oikeusvarmuuden ja luottamuksensuojan periaatteiden loukkaamista
               
                           —
                        
                        
                           missään säännössä ei vahvisteta luetteloa esitettävistä asiakirjoista ja valittaja on näin ollen alistettu parlamentin mielivaltaiselle kohtelulle
                        
                     
         
               7.
            
            
               Seitsemäs peruste, joka koskee parlamentin jäsenten avustajien kansalaisoikeuksien loukkaamista
               
                           —
                        
                        
                           parlamentti kieltää avustajilta poliittisen toiminnan
                        
                     
         
               8.
            
            
               Kahdeksas peruste, joka koskee syrjivää kohtelua, käsitettä ”fumus persecutionis” ja harkintavallan väärinkäyttöä
               
                           —
                        
                        
                           kyseinen menettely on kohdistunut valittajaan Euroopan parlamentin puhemiehen ilmeisen vihamielisen politiikan takia
                        
                     
         
               9.
            
            
               Yhdeksäs peruste, joka koskee parlamentin jäsenten riippumattomuuden loukkaamista
               
                           —
                        
                        
                           parlamentin jäsenen avustajan työ ei rajoitu lainsäädäntötyöhön
                        
                     
         
               10.
            
            
               Kymmenes peruste, joka koskee väitettyjen tosiseikkojen virheellisyyttä
               
                           —
                        
                        
                           parlamentti on tyytynyt vastaamaan, etteivät valittajan toimittamat asiakirjat osoittaneet mitään, vaikka kyseisistä asiakirjoista kävi ilmi avustajan tekemä työ
                        
                     
                           —
                        
                        
                           parlamentti on kykenemätön näyttämään väitteitään toteen
                        
                     
         
               11.
            
            
               Yhdestoista peruste, joka koskee suhteellisuusperiaatteen loukkaamista
               
                           —
                        
                        
                           organisaatiokaavio (joka on ollut parlamentin puhemiehen käynnistämien menettelyjen perustana) on julkaistu vuoden 2015 helmikuussa, mutta perusteetonta etua vaaditaan palautettavaksi vuoden 2014 elokuusta alkaen